Komission asetus (EY) N:o 826/2001, annettu 27 päivänä huhtikuuta 2001, neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta annetusta asetuksesta (EY) N:o 562/2000 poikkeamisesta tai sen muuttamisesta annetun asetuksen (EY) N:o 590/2001 muuttamisesta



Virallinen lehti nro L 120 , 28/04/2001 s. 0007 - 0008



Komission asetus (EY) N:o 826/2001, annettu 27 päivänä huhtikuuta 2001, neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta annetusta asetuksesta (EY) N:o 562/2000 poikkeamisesta tai sen muuttamisesta annetun asetuksen (EY) N:o 590/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 47 artiklan 8 kohdan, sekä katsoo seuraavaa: (1) Komission asetuksessa (EY) N:o 590/2001(2), sellaisena kuin se on muutettuna asetuksella (EY) N:o 719/2001(3), säädetään eräistä muutoksista ja poikkeuksista komission asetukseen (EY) N:o 562/2000(4) naudan spongiformiseen enkefalopatiaan (BSE) liittyvistä viimeaikaisista tapahtumista johtuvan poikkeuksellisen markkinatilanteen huomioon ottamiseksi. Jotkut muutokset ovat tulleet tarpeellisiksi myöhäisemmän suu- ja sorkkatautiepidemian johdosta. (2) Asetuksen (EY) N:o 562/2000 4 artiklan 2 kohdasta poiketen asetuksen (EY) N:o 590/2001 1 artiklan 2 kohdan b alakohdassa säädetään viiden kylkiluun etuneljännesten ostosta interventioon. Kokemuksen perusteella olisi vahvistettava joitakin etuneljännesten haltuunottoa koskevia sääntöjä. (3) Asetuksen (EY) N:o 590/2001 1 artiklan 3 kohdassa säädetään, että enimmäispainon ylittäviä ruhoja voidaan kuitenkin vuoden 2001 toisen vuosineljänneksen kahden ensimmäisen tarjouskilpailun osalta ostaa interventioon, jos ostohinta ei ylitä kyseiselle enimmäispainolle vahvistettua ostohintaa. Etuneljännesten hankintatilanteen selkiyttämiseksi toiseen tarjouskilpailuun olisi sovellettava rajoitusta, jolla etuneljännesten ostohinta rajoitetaan 40 prosenttiin ruhojen sallitusta enimmäispainosta maksettavasta hinnasta. (4) Asetus (EY) N:o 590/2001 olisi siten muutettava. (5) Tapahtumien kehityskulun vuoksi tämän asetuksen olisi tultava voimaan välittömästi. (6) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 590/2001 seuraavasti: 1) Korvataan 1 artiklan 3 kohta seuraavasti: "3. Riippumatta siitä, mitä asetuksen (EY) N:o 562/2000 4 artiklan 2 kohdan g alakohdassa säädetään, siinä tarkoitettujen ruhojen enimmäispaino vuoden 2001 toisena vuosineljänneksenä on - 430 kilogramma ensimmäisessä tarjouskilpailussa; yli 430 kilogrammaa painavia ruhoja voidaan kuitenkin ostaa interventioon, jos ostohinta ei ylitä kyseiselle enimmäispainolle vahvistettua ostohintaa, - 430 kilogrammaa toisessa tarjouskilpailussa; yli 430 kilogrammaa painavia ruhoja voidaan kuitenkin ostaa interventioon, jos ostohinta ei ylitä ei ylitä kyseiselle enimmäispainolle vahvistettua ostohintaa tai etuneljännesten osalta 40:tä prosenttia enimmäispainosta maksettavasta hinnasta, - 410 kilogramma kolmannessa ja neljännessä tarjouskilpailussa, - 390 kilogrammaa kahdessa viimeisessä tarjouskilpailussa." 2) Lisätään 1 artiklaan 5 kohdan jälkeen alakohta seuraavasti: "5 a Riippumatta siitä, mitä asetuksen (EY) N:o 562/2000 17 artiklassa säädetään, jos etuneljännesten haltuunotto on vähäistä, interventioelimet hyväksyvät ne ainoastaan yhdessä takaneljännesten kanssa tarjottuina, jotta niiden ruhojen, joista ne on saatu, enimmäispaino, tarjoamismuoto ja luokitus voidaan tarkistaa. Kun etu- ja takaneljänneksille on tehty mainitun artiklan 3 kohdassa tarkoitettujen edellytysten mukainen ennakkotarkastus, tässä tarkistuksessa hyväksytyt etuneljännekset voidaan kuitenkin esittää ilman takaneljänneksiä interventiokeskukseen lopullista haltuunottoa varten sen jälkeen, kun ne on kuljetettu sinne sinetöidyllä kuljetusvälineellä." 2 artikla Tämä asetus tulee voimaan sinä päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä huhtikuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 86, 27.3.2001, s. 30. (3) EYVL L 100, 11.4.2001, s. 13. (4) EYVL L 68, 16.3.2000, s. 22.